Document ID: 32001D0668

Απόφαση της Επιτροπής
της 22ας Αυγούστου 2001
για την τροποποίηση της απόφασης 97/778/EK όσον αφορά τον κατάλογο μεθοριακών σταθμών επιθεώρησης που είναι εγκεκριμένοι για τη διενέργεια κτηνιατρικών ελέγχων σε προϊόντα και ζώα από τρίτες χώρες
[κοινοποιηθείσα υπό τον αριθμό Ε(2001) 2580]
(Κείμενο που παρουσιάζει ενδιαφέρον για τον ΕΟΧ)
(2001/668/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 97/78/ΕΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(1), και ιδίως το άρθρο 6 παράγραφος 4,
την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ(2), όπως τροποποιήθηκε τελευταία από την οδηγία 96/43/ΕΚ(3), και ιδίως το άρθρο 6 παράγραφος 4,
Εκτιμώντας τα ακόλουθα:
(1) Στον κατάλογο που έχει καταρτιστεί με την απόφαση 97/778/ΕΚ της Επιτροπής(4), όπως τροποποιήθηκε τελευταία από την απόφαση 2000/714/ΕΚ(5), κατόπιν αιτήματος των αυστριακών αρχών, το σημείο που αφορά το μεθοριακό σταθμό επιθεώρησης στο αεροδρόμιο του Linz πρέπει να τροποποιηθεί έτσι ώστε να συμπεριληφθούν σ' αυτό οι ίπποι.
(2) Στον κατάλογο που έχει καταρτιστεί με την απόφαση 97/778/ΕΚ, κατόπιν αιτήματος των αρχών του Ηνωμένου Βασιλείου, το σημείο που αφορά τον μεθοριακό σταθμό επιθεώρησης στον λιμένα του Hull πρέπει να τροποποιηθεί έτσι ώστε να συμπεριληφθούν σ' αυτό ορισμένα έλαια και λίπη.
(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης αριθ. 97/778/ΕΚ τροποποιείται ως εξής:
1. Στον κατάλογο των μεθοριακών σταθμών επιθεώρησης για την Αυστρία τα στοιχεία για το Linz αντικαθίστανται από τα ακόλουθα:
ΘΕΣΗ ΠΙΝΑΚΑ
2. Στον κατάλογο των μεθοριακών σταθμών επιθεώρησης για το Ηνωμένο Βασίλειο τα στοιχεία για το Hull αντικαθίστανται από τα ακόλουθα:
ΘΕΣΗ ΠΙΝΑΚΑ
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 22 Αυγούστου 2001.

Labels: 3
17
5
6